CELEX: 62011CN0077
Language: hu
Date: 2011-02-22 00:00:00
Title: C-77/11. sz. ügy: 2011. február 22-én benyújtott kereset — Az Európai Unió Tanácsa kontra Európai Parlament

16.4.2011   
            
            
               HU
            
            
               Az Európai Unió Hivatalos Lapja
            
            
               C 120/7
            
         2011. február 22-én benyújtott kereset — Az Európai Unió Tanácsa kontra Európai Parlament
   (C-77/11. sz. ügy)
   2011/C 120/12
   Az eljárás nyelve: francia
   
      Felek
   
   
      Felperes: az Európai Unió Tanácsa (képviselők: G. Maganza és M. Vitsentzatos meghatalmazottak)
   
      Alperes: Európai Parlament
   
      Kereseti kérelmek
   
   
               —
            
            
               A Bíróság semmisítse meg a Parlament elnökének 2010. december 14-én kelt azon aktusát, amely végelegesen elfogadottnak nyilvánítja az Unió 2011-es pénzügyi évre vonatkozó költségvetését, mivel ez az aktus megegyezik a fent említett költségvetést megállapító aktussal;
            
         
               —
            
            
               vagylagosan, abban az esetben, ha ezen aktus az elsőtől különálló aktus, a Bíróság semmisítse meg a Parlament elnökének ugyanazon a napon kelt azon aktusát, amely elfogadja az Unió 2011-es pénzügyi évre vonatkozó költségvetését, valamint az intézményekkel és a tagállamokkal szemben kötelező erővel ruházza azt fel;
            
         
               —
            
            
               másodlagosan, a Bíróság semmisítse meg az Európai Parlament elnökének azon aktusát, amely végelegesen elfogadottnak nyilvánítja az Európai Unió 2011-es évre vonatkozó költségvetését, mivel ennek megállapítására anélkül került sor, hogy a 2010-es költségvetési eljárás (a 2011-es évre vonatkozó költségvetés) befejeződött volna;
            
         
               —
            
            
               a Bíróság állapítsa meg, hogy a 2011-es évre vonatkozó költségvetés hatályban marad addig, amíg ezt a költségvetést a Szerződéseknek megfelelő jogalkotási aktus állapítja meg;
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   A jelen keresetben a Tanács azt állítja, hogy az Európai Unió működéséről szóló szerződés (EUMSZ) hatályba lépését, 2009. december 1-jét követően az Európai Unió éves költségvetését, valamint a költségvetés módosításait ezentúl két intézmény, nevezetesen az Európai Parlament és a Tanács közös aktusával kell elfogadni. Ezt az aktust az EUMSZ 297. cikk (1) bekezdésének második albekezdése értelmében e két intézmény elnökének kell aláírnia.
   A Tanács következésképpen azzal érvel, hogy a 2011-es évre vonatkozó költségvetést megállapító aktus — akár megegyezeik ez az aktus az Európai Parlament elnökének a 2011-es költségvetés végleges elfogadására vonatkozó megállapításával, akár külön aktusnak kell tekinteni ezt az aktust — jogellenes, mivel egy atipikus és nem jogalkotási aktus, amelyet kizárólag az Európai Parlament elnöke hozott meg és írt alá, megsértve ezáltal az EUMSZ 314. cikket, a Szerződés 288. cikkét, 289. cikkének (2) bekezdését, 296. cikkének első és harmadik bekezdését, valamint az Európai Unióról szóló szerződés 13. cikkének (2) bekezdését. Másodlagosan a Tanács arra hivatkozik, hogy lényeges eljárási szabályok megsértése és az EUMSZ 314. cikk (9) bekezdésének megsértése miatt ez az aktus jogellenes.
   Végül a Tanács azt kéri a Bíróságtól, hogy adott esetben tartsa hatályában a költségvetést az Európai Unió Hivatalos Lapjában közzétett formájában addig az időpontig, amíg ezt a költségvetést a Szerződés hivatkozott cikkeinek megfelelően megállapítják.